
SSD disk serije 990 PRO od 4 TB društva Samsung Electronics
vrhunskih performansi i kapaciteta za igrače i kreatore

Serije 990 PRO i 990 PRO s hladnjakom mogu se pohvaliti najboljim nasumičnim brzinama čitanja u klasi
do 1600 K IOPS

SEUL, Koreja – 6. rujna 2023. – Samsung Electronics Co., Ltd., svjetski predvodnik u tehnologiji napredne memorije, danas je predstavio novu seriju SSD diskova 990 PRO od 4 terabajta (TB). Serija 990 PRO sastoji se od SSD diskova visokih performansi PCIe 4.0[footnoteRef:2] koje pokreće Samsungova tehnologija V-NAND (V8) osme generacije s poboljšanim kontrolerom.  [2:  PCIe: Peripheral Component Interconnect express. ] 


Serija 990 PRO nudi munjevite brzine i iznimnu energetsku učinkovitost te je optimirana za ogromne količine podataka, kao što su rad u 3D/4K grafici, analiza podataka i igre visoke kvalitete, zbog čega je ovaj SSD disk idealan za današnja računala, prijenosna računala, igraće konzole i računalne sustave. S većim ukupnim brojem upisanih bajtova (TBW), do 2400 TB, serija 990 PRO omogućava povećanu pouzdanost SSD diska i njegovu dugovječnost, idealno za one koji rade s većim opterećenjem i velikim kapacitetima pohrane podataka.

„Današnji igrači i kreativni profesionalci trebaju SSD diskove s velikim kapacitetom i visokim performansama, a Samsungov novi SSD disk od 4 TB serije 990 PRO savršeno je rješenje za pohranu podataka koje zadovoljava njihove potrebe”, rekao je Hangu Sohn, korporativni potpredsjednik tima za proizvode za memoriju društva Samsung Electronics. „Budući da potražnja za sadržajem visoke razlučivosti i iznimno velikim brzinama obrade podataka i dalje raste, pohrana NVMe visokih performansi[footnoteRef:3] postaje ključni zahtjev.” [3:  NVMe: Non-Volatile Memory express. ] 


Najbolje performanse i kapacitet u klasi

Uz Samsungovu tehnologiju V8 i poboljšani kontroler serija 990 PRO od 4 TB pruža gotovo maksimalne performanse sučelja PCIe 4.0 s brzinama sekvencijalnog čitanja do 7450 megabajta u sekundi (MB/s) i brzinama pisanja do 6900 MB/s. Novi, veći kapacitet od 4 TB omogućava poboljšane nasumične brzine čitanja i pisanja do 1600 K i 1550 K IOPS[footnoteRef:4] što ga čini idealnim rješenjem za igrače, kreativne profesionalce i tehnološke entuzijaste koji traže vrhunske performanse i prostor za pohranu. [4:  IOPS: ulazne/izlazne operacije u sekundi. 
4 Od kolovoza 2023. najbrže performanse nasumičnog čitanja među potrošačkim SSD diskovima sučelja PCIe 4.0 na tržištu s nasumičnim brzinama čitanja do 1600 K IOPS i brzinama pisanja do 1550 K IOPS.] 


Serija 990 PRO od 4 TB ima najbrže performanse nasumičnog čitanja među potrošačkim SSD diskovima sa sučeljem PCIe 4.0 na tržištu4 te znatno smanjuje zastoje u igri i ubrzava vrijeme učitavanja videozapisa visoke kvalitete, što poboljšava užitak i koncentraciju igrača. Za vrhunske igre koje podržavaju najnoviju tehnologiju učitavanja igara serija 990 PRO može pomoći u smanjenju vremena kašnjenja te tako omogućiti korisnicima užitak u igranju u stvarnom vremenu s dosljedno visokim brojem sličica u sekundi (FPS).


Poboljšana energetska učinkovitost i pouzdana termalna kontrola

Serija 990 PRO postiže revolucionarnu energetsku učinkovitost s poboljšanjem performansi do 50 % u odnosu na prethodnu seriju 980 PRO. Ova serija ima i premaz od nikla na kontroleru te oznaku raspršivača topline na stražnjoj strani SSD diska koji osigurava održavanje optimalne temperature i minimalnih promjena u performansama s vremenom. Serija 990 PRO s hladnjakom ima učinkovit i tanak hladnjak koji korisnicima pruža potpuno iskustvo u održivim računalnim i igraćim mogućnostima visokih perfomansi. Nadalje, pogon je kompatibilan s najnovijim igraćim konzolama tako da može ubrzati instalaciju igre i vrijeme učitavanja, a istovremeno sprječava pad u performansama koji mogu rezultirati pregrijavanjem.

Jednostrani SSD disk od 4 TB za vrlo tanka prijenosna računala

Zahvaljujući Samsungovom NAND-u V8 visoke gustoće od 1 Tb i tehnologiji slaganja memorije, 990 PRO od 4 TB dizajniran je s jednostranim faktorom oblika M.2 te je tanji od ostalih dvostranih SSD diskova M.2. Tako se korisnici ne moraju brinuti da neće moći ugraditi dvostrane SSD diskove M.2 u vrlo tanka prijenosna računala ili da će oštetiti komponente. S jednostranim faktorom oblika M.2 jednostavni dizajn omogućava velik kapacitet za pohranu i održive performanse.

Softver Samsung Magician i dostupnost

Softver Samsung Magician omogućava optimalne performanse SSD diska ažuriranjem firmvera, upravljačkih programa i drugih postavki uz istovremenu fleksibilnost prilagodbe snage i optimizacije performansi u skladu s potrebama korisnika. Štoviše, softver podržava RGB funkcionalnost za 990 PRO s hladnjakom tako da igrači imaju mogućnost prilagoditi boje i LED efekte. Nova verzija softvera Magician 8.0 bit će predstavljena u rujnu 2023. te će biti integrirano softversko rješenje za SSD diskove, prijenosne SSD diskove, memorijske kartice i USB pogone.

Modeli s kapacitetom od 4 TB serija 990 PRO i 990 PRO s hladnjakom bit će dostupni početkom listopada 2023. Modeli serije 990 PRO od 1 TB i 2 TB trenutačno su dostupni za kupnju. Za više informacija, uključujući podatke o jamstvu, posjetite samsung.com/SSD ili semiconductor.samsung.com/internal-ssd/.

Specifikacije modela Samsung SSD 990 Pro | 990 PRO s hladnjakom

	Kategorija
	Samsung SSD 990 Pro | 990 PRO s hladnjakom

	Sučelje
	PCIe Gen 4.0, x4, NVMe 2.05 

	Faktor oblika
	M.2 (2280)

	Memorija za pohranu
	Samsung V-NAND TLC od 3 bita

	Kontroler
	Interni kontroler Samsung

	Kapacitet6
	1 TB
	2 TB
	4 TB

	DRAM
	1 GB LPDDR4
	2 GB LPDDR4
	4 GB LPDDR4

	Brzina sekvencijalnog čitanja/pisanja7 
	do 7450 MB/s, do 6900 MB/s

	Nasumična brzina čitanja/pisanja (QD32)7
	do 1600 K IOPS, 1550 K IOPS

	Softver za upravljanje
	Softver Samsung Magician

	Enkripcija podataka
	Potpuna enkripcija diska AES 256-bit, TCG / Opal V2.0,
Pogon s enkripcijom (IEEE1667)

	Ukupan broj upisanih bajtova
	600 TB
	1200 TB
	2400 TB

	Jamstvo9
	Petogodišnje ograničeno jamstvo10



5 Oznaka NVM Express® registrirani je zaštitni znak društva NVM Express, Inc.
6 1 GB = 1 000 000 000 bajtova prema IDEMA. Određeni dio kapaciteta može služiti za sistemske datoteke i sustav održavanja te se stvarna količina dostupnog kapaciteta može razlikovati od ukupnog kapaciteta navedenog za oznaci proizvoda.
7 Sekvencijalne i nasumične mjere performansi zasnivaju se na IOmeter1.1.0. Performanse mogu varirati ovisno o verziji firmvera SSD diska, sistemskog hardvera i konfiguraciji.
Testiranje sistemske konfiguracije: AMD Ryzen 7 5800X procesor s 8 jezgri CPU@3.80GHz, DDR4 3600MHz 16GBx2 (PC4-25600 Overclock), Windows 10 Pro 64bit, ASRock-X570 Taichi
9 Samsung Electronics nije odgovoran ni za kakve gubitke, uključujući među ostalim gubitak podataka ili drugih informacija koji se nalaze u proizvodima Samsung Electronics ili gubitak dobiti ili prihoda koji može nastati za korisnika. Za više informacija, uključujući podatke o jamstvu, posjetite samsung.com/SSD ili semiconductor.samsung.com/internal-ssd/.
10 Pet godina ili ukupan broj upisanih bajtova (TBW), što god nastupi prije. Više informacija o jamstvu možete pronaći u dokumentu jamstva priloženom u pakiranju.

 

                                     #  #  #

O društvu Samsung Electronics Co., Ltd.

Samsung Electronics Co., Ltd. nadahnjuje svijet i oblikuje budućnost revolucionarnim idejama i tehnologijama. Postavlja nove standarde za televizore, pametne telefone, nosive uređaje, tablete, digitalne uređaje, mrežne sustave i memorije, sustave LSI, poluvodiče te LED rješenja. Najnovije vijesti možete pronaći na stranici Samsung Newsroom na adresi news.samsung.com.

